laion/Wikipedia-Exotic huggingface dataset:
মাসমবক্কম

মাসমবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। আশেপাশে অবস্থিত পরিচিত লোকালয়গূলি হল চেলায়ুর, বেঙ্গাইবাসল এবং সীতালবক্কম৷ তামিল ভাষার মাসকে 'মাদ' বলা হয় এবং বক্কম শব্দটি এসেছে সংস্কৃত 'ভাগম' থেকে, ফলে স্থানটির মূল নাম "মাদম্বক্কম"৷ এই শহরেই রয়েছে বহু শতাব্দী পুরাতন ধেনুপুরীশ্বর মন্দির৷ মাসমবক্কমে অবস্থিত মাসমবক্কম হ্রদ বৃষ্টির জলে পুষ্ট জলাশয়৷ মাসমবক্কম শিবের নামে উৎসর্গীকৃত ধেনুপুরীশ্বর মন্দিরের জন্য বিখ্যাত৷ তৃতীয় কুলতুঙ্গ চোলের সময়কালে মন্দিরটি পুনর্নির্মাণ করা হয়েছিল৷ মন্দিরের শিলালেখ অনুযায়ী এটি ৯৫৬-৯৭৩ খ্রিস্টাব্দের মধ্যে রাজা দ্বিতীয় পরন্তক চোল বা সুন্দর চোলের সময়কালে নির্মিত হয়েছিল৷ মন্দিরগাত্রে রয়েছে শিবের বহু মূর্তিও বিভিন্ন মুদ্রাভঙ্গি৷ তামিলনাড়ুর মেগালিথিক ১৬৩ টি বিজ্ঞাপিত অঞ্চলের মধ্যে এই মন্দিরটি একটি৷ ২০১১ খ্রিটাব্দে ভারতের জনগণনা অনুযায়ী মাসমবক্কমের মোট জনসংখ্যা ৩১,৬৮১ জন, যেখানে ১৬,০৭৩ জন পুরু ও ১৫,৬০৮ জন নারী৷ অর্থাৎ প্রতিহাজার পুরুষে ৯৭১ জন নারীর বাস৷ মোট পরিবার সংখ্যা ৮,০৬৯ টি৷ ছয় বছর অনূর্ধ্ব শিশু সংখ্যা ৩,১১০, যা মোট জনসংখ্যার ৯.৮২ শতাংশ৷ মাসমবক্কমের মোট সাক্ষরতার হার ৯২.৪৭ শতাংশ, যেখানে পুরুষ সাক্ষরতার হার ৯৫.০২ শতাংশ ও নারী সাক্ষরতার হার ৮৯.৮৫ শতাংশ৷ Falling Rain Genomics, Inc - Madambakkam http://www.tn.gov.in/sta/a2.pdf T.S. Atul Swaminathan; Vaishali R. Venkat (৩১ আগস্ট ২০১৩)। "An initiative to save Madambakkam Lake"। The Hindu। Chennai: Kasturi & Sons। সংগ্রহের তারিখ ৮ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Madhavan, D. (২০ ডিসেম্বর ২০১২)। "National Institute of Siddha modifies expansion plan"। The Hindu। Chennai: The Hindu। সংগ্রহের তারিখ ২৩ ডিসে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/803348-madambakkam-tamil-nadu.html
ভি বিশ্বনাধন

ভি বিশ্বনাধন (V Viswanadhan) (জন্ম: ফেব্রুয়ারি ২৭, ১৯৪০) একজন ভারতীয় চিত্রশিল্পী, ভাস্কর এবং চলচ্চিত্র নির্মাতা। তিনি তামিল বংশোদ্ভূত। অনেকেই তাকে ভারতের বিশিষ্ট আধুনিক চিত্রশিল্পীদের একজন বলে মনে করেন। কেরালায় জন্মগ্রহণ করেন এবং চেন্নাইয়ের গভর্নমেন্ট কলেজ অফ আর্টস এন্ড ক্রাফ্‌ট্‌স-এ অধ্যয়ন করেন। ১৯৬৬ সালে তার প্রথম একক প্রদর্শনী চেন্নাইয়ে অনুষ্ঠিত হয়। পরবর্তীকালে তিনি ভারতের অন্যান্য শহরে একক প্রদর্শনী করেন, যেমন বাঙ্গালোর (১৯৬৭), মুম্বাই (১৯৭১) এবং নয়া দিল্লী (১৯৭৪)। তার আঁকা ছবি বিদেশেও প্রদর্শিত হয়েছে। এর মধ্যে উল্লেখযোগ্য প্যারিস (১৯৬৮), ডেনমার্ক (১৯৬৯), ইতালি (১৯৭৪) এবং জার্মানি (১৯৭৫)। বিশ্বনাধন চোলামান্ডালাম শিল্পী পল্লীর একজন প্রতিষ্ঠাতা সদস্য। তিনি শিল্প ও চিত্রকলা বিষয়ে বিভিন্ন তামিল সাময়িকীতে প্রচুর লেখালেখি করেছেন। সত্তুরের দশকে তিনি শিল্প নিয়ে তিনটি চলচ্চিত্র নির্মাণ করেন - 'কালার এন্ড ফর্ম' (১৯৭২), 'এজুথু' (১৯৭৩) এবং 'স্যান্ড' (১৯৭৭)। ভারতীয় চিত্রকলায় আধুনিকতাবাদী ধারার নিদর্শন হিসেবে তার চিত্র দেশ ও বিদেশের বেশ কয়েকটি জাদুঘরের স্থায়ী সংগ্রহে স্থান পেয়েছে। "Paintings - Kerala"। www.keralaculture.org (ইংরেজি ভাষায়)। ২০১৯-০৩-১৫। সংগ্রহের তারিখ ২০১৯-০৩-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Panikkar, Shivaji; Parul Dave Mukherji; Deeptha Achar; Ratan Parimoo (২০০৩)। Towards a new art history। D. K. Printworld। পৃষ্ঠা 237–238। আইএসবিএন 978-81-246-0230-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Artistic quest for an identity"। The Hindu (ইংরেজি ভাষায়)। ২০০৭-১২-২১। আইএসএসএন 0971-751X। সংগ্রহের তারিখ ২০১৮-১২-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সরকারি জনতা কলেজ

সরকারি জনতা কলেজ বাংলাদেশের পটুয়াখালী জেলার দুমকি উপজেলার অন্তর্গত একটি সরকারি শিক্ষা প্রতিষ্ঠান। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে। কলেজটি ১৯৭২ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৩ সালে বি.এ(পাস) কোর্স ও ১৯৯২ সালে স্নাতক শ্রেনী খোলা হয়। ১ জুন ১৯৮৮ (1988-06-01) তারিখে কলেজটিকে প্রথম এমপিওভুক্ত করা হয়। কলেজটিতে ৩টি ভবন ও ১টি মসজিদ রয়েছে। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
মোজাহার উদ্দিন বিশ্বাস সরকারি ডিগ্রী কলেজ

সরকারি মোজাহার উদ্দিন বিশ্বাস ডিগ্রী কলেজ বাংলাদেশের পটুয়াখালী জেলার কলাপাড়া উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে। কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭০ সালে বি.এ(পাস) কোর্স ও ১৯৭২ সালে স্নাতক শ্রেনী খোলা হয়। ১ জুন ১৯৮৪ (1984-06-01) তারিখে কলেজটিকে প্রথম এমপিওভুক্ত করা হয়। কলেজটি প্রতিষ্ঠার জন্য জমি দান করেছেন মোজাহারউদ্দিন বিশ্বাস এবং তার নামে কলেজের নামকরণ। কলেজটিতে একটি ছাত্রাবাস ছিল, কালের বিবর্তনে ছাত্রাবাসের চিহ্ন নেই, ২০০৭ এ বন্ধ হয়েছে ছাত্রাবাস। সরকারি মোজাহার উদ্দিন বিশ্বাস কলেজের অবকাঠামো গত অবস্থা খুবই নাজুক,একটি তিনতলা বিশিষ্ট , একটি দোতলা বিশিষ্ট ভবন রয়েছে,যে ভবন দুটি প্রতিষ্ঠা লগ্নের। শিক্ষা কার্যক্রম ও অবকাঠামো দিক থেকে দেখলে, সে তুলনায় অনেক সামাজিক কার্যক্রম এগিয়ে প্রতিষ্ঠিত ,সামাজিক কার্যক্রম এ দেশের অন্যান্য প্রতিষ্ঠান থেকে পিছিয়ে নেই এমবি কলেজ। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
সীতালবক্কম

সীতালবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি অঞ্চল, যা চেন্নাই মহানগরের অন্তর্গত এবং মেটবক্কম থেকে তিন কিলোমিটার দূরে অবস্থিত৷ সীতালবক্কমের চারিদিকে রয়েছে দুটি হ্রদ ও পার্বত্য অঞ্চল৷ ২০১১ খ্রিটাব্দে ভারতের জনগণনা অনুযায়ী সীতালবক্কমের মোট জনসংখ্যা ১৩,৫৪২ জন, যেখানে ৬,৮৫৭ জন পুরুষ ও ৬,৬৮৫ জন নারী৷ অর্থাৎ প্রতিহাজার পুরুষে ৯৭৫ জন নারীর বাস৷ মোট পরিবার সংখ্যা ৩,৪৬১ টি৷ ছয় বছর অনূর্ধ্ব শিশু সংখ্যা ১,৭২৫, যা মোট জনসংখ্যার ১২.৭৪ শতাংশ৷ শিশুদের মধ্যে শিশুপুত্র ৮৯১ জন ও শিশুকন্যা ৮৩৪ জন, অর্থাৎ শিশুদের লিঙ্গানুপাত প্রতি হাজার শিশুপুত্রে ৯৩৬ জন শিশুকন্যা৷ সীতালবক্কমের মোট সাক্ষরতার হার ৮৯.৩১ শতাংশ, যেখানে পুরুষ সাক্ষরতার হার ৯৩.০৪ শতাংশ ও নারী সাক্ষরতার হার ৮৫.৫১ শতাংশ৷ জনসংখ্যার ১৫.৫৪ শতাংশ তথা ২,১০৫ জন তফসিলি জাতি ও ১.৫৭ শতাংশ তথা ২১৩ জন তফসিলি উপজাতির অন্তর্ভুক্ত৷ মোট শ্রমজীবী ৫,৪৭৮ জন, যার মধ্যে ৪,৪৪৪ জন মূল শ্রমজীবী ও ১,০৩৪ জন প্রান্তিক শ্রমজীবী৷ http://www.tn.gov.in/sta/a2.pdf "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-০১।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/village/629376-sittalapakkam-tamil-nadu.html
মেরা পিঠা

মেরা (বিকল্প বানানে ম্যারা) বা দৌল্লা হলো একধরনের শীতকালীন পিঠা যা বাংলাদেশে বিশেষ করে সিলেট ও বৃহত্তর ময়মনসিংহ এবং পার্শ্ববর্তী জেলাগুলোতে বেশ জনপ্রিয়। এটি ময়দা বা চালের গুঁড়ো, লবণ, চিনি, নারকেল ইত্যাদি দিয়ে তৈরী করা হয়ে থাকে। কোন কোন অঞ্চলে এটিকে গোটা পিঠা বা ভাপা ছান্নাই নামেও ডাকা হয়। মাটির তৈরি বা অনুরূপ একটি হাঁড়িতে পরিমাণমতো পানি দিয়ে জ্বাল দিয়ে এতে নারকেল ও গুড় দিতে হবে। তবে নোনতা ম্যারা বানাতে চাইলে গুড় দেওয়া যাবে না, এমনকি নারকেল না দিলেও চলবে। তবে লবণ বাধ্যতামূলক। পানি ফুটে উঠলে তাতে চালের গুঁড়া দিয়ে শক্ত কাই করে ভালো করে মেখে নিতে হবে। এবার ঐ কাই থেকে অল্প করে নিয়ে দুই হাতের তালুতে পিঠা তৈরি করতে হবে। সবগুলো হয়ে গেলে বাঁশ বা প্লাস্টিকের চালনিতে রাখতে হবে। এবার অন্য হাঁড়িতে পানি ফুটিয়ে তার ওপর চালনি রেখে ঢেকে ১৫-২০মিনিট জ্বাল দেওয়ার পর নামিয়ে ফেলতে হবে। অঞ্চলভেদে ম্যারা বা দৌল্লা পিঠা তৈরি ও পরিবেশনে কিছুটা ভিন্নতা থাকতে পারে। নোনতা মেরা বা ম্যারা পিঠা সাধারণত শুঁটকি ভর্তা, গুড় বা মাংস দিয়ে পরিবেশন করা হয়। অনেক সময় কড়াইয়ে তেলে বা তেলছাড়া ভেজে কিংবা আগুনে পুড়িয়ে খাওয়া হয়। মিষ্টি মেরা বা দৌল্লা পিঠা পরিবেশন করতে তেমন কিছু যুক্ত করতে হয় না। December 24, নিজস্ব প্রতিবেদক; PM, 2018 at 3:43। "গরম গরম পিঠা"। www.prothomalo.com। সংগ্রহের তারিখ ২০২১-০২-১৪। [স্থায়ীভাবে অকার্যকর সংযোগ] "কুড়মুড়ে ম্যারা পিঠা!"। Bangla Tribune। সংগ্রহের তারিখ ২০২১-০২-১৪। [স্থায়ীভাবে অকার্যকর সংযোগ] "শীতের পিঠা : ম্যারা"। Odhikar। সংগ্রহের তারিখ ২০২১-০২-১৪।  "Tasnuva lslam Tithi দ্বারা ম্যারা পিঠা রেসিপি"। কুকপ্যাড। সংগ্রহের তারিখ ২০২১-০২-১৪।  "নোনতা স্বাদের মেরা পিঠা তৈরির রেসিপি"। https://wwww.jagonews24.com। সংগ্রহের তারিখ ২০২১-০২-১৪।  |ওয়েবসাইট= এ বহিঃসংযোগ দেয়া (সাহায্য) "দোল্লা পিঠা"। Women's Corner (ইংরেজি ভাষায়)। 1580763489। সংগ্রহের তারিখ 2021-02-14।  এখানে তারিখের মান পরীক্ষা করুন: |তারিখ= (সাহায্য) ম্যারা পিঠা, Mera Pitha (ইংরেজি ভাষায়)।
রশি টানা

রশি টানা (ইংরেজি: Tug of war) হচ্ছে মাঠ পর্যায়ের একপ্রকার দলীয় খেলা। এতে দুটো বিপরীত পক্ষ মুখো-মুখি শক্তির পরীক্ষায় অবতীর্ণ হয়। এতে একটি রশির দুটা বিপরীত প্রান্ত ধরে নিজেদের পক্ষে রশির সবটুকু বা বেশিরভাগ অংশ দখল রাখার উদ্দেশ্যে উভয় দলের খেলোয়াড়রা পরস্পরকে নিজেদের দিকে টানে। রশি টানা খেলার উৎপত্তি এখনো অনিশ্চিত, তবে কম্বোডিয়া, প্রাচীন মিশর, গ্রীস, ভারত এবং চীনে এই খেলা অনুশীলন বা চর্চা করা হত। তাং রাজবংশের একটি প্রাচীন পুঁথি "দ্যা নোটস্ অব ফেং" অনুসারে রশি টানা খেলাটি "হুক টানা" (牽 鉤) নামে পরিচিত ছিল। পঞ্চম-অষ্টম শতাব্দীতে 'চু' রাজ্যর সামরিক বাহিনীর প্রশিক্ষণের জন্য বসন্ত ও শরৎ কালে এই খেলাকে ব্যবহার করা হত। তাং রাজবংশের সময়ে সম্রাট হোবানজঙ প্রায় ১৬৭ মিটার দৈর্ঘ্যের একটি বিরাট আকারের রশির প্রতি প্রান্তে প্রায় ৫০০ জন খেলোয়াড়ের অংশগ্রহণ নিয়ে এই খেলার প্রচার করেছিল। অংশগ্রহণকারীদের উৎসাহিত করার উদ্দেশ্যে দুটি দলের জন্য পৃথক পৃথক ড্রাম বা ডঙ্কা বাজানোর জন্য বাদ্যদলের ব্যবস্থা রাখা হয়েছিল। প্রাচীন গ্রীসে এই খেলাটি হেলকুস্টিন্ডা (গ্রিক: ἑλκυστίνδα), এফেলকুস্টিন্ডা (ἐφελκυστίνδα) এবং ডিয়েলকুস্টিন্ডা (διελκυστίνδα), নামে পরিচিত ছিল যেগুলো ডিয়েলক' (διέλκω) শব্দ থেকে উদ্ভূত হয়েছে। এর অর্থ হচ্ছে অন্যদের মধ্যে "আমি টানি" ‌এবং এই শব্দের মূল হচ্ছে হেলক' (ἕλκω) নামক ক্রিয়াপদ যার অর্থ "আমি আকর্ষণ করি, আমি টানি"। হেলকুস্টিন্ডা এবং এফেলকুস্টিন্ডা হচ্ছে রশি টানা খেলার পৌরাণিক সাধারণ নাম। প্রাচীন গ্রীসের শক্তি প্রদর্শনের অন্যান্য খেলাগুলোর মধ্যে এই রশি টানা খেলাটি ছিল অন্যতম। সৈনিকদেরকে যুদ্ধ ক্ষেত্রের জন্য শক্তিশালী রূপে গড়ে তুলতেও এটিকে সহায়ক হিসেবে চর্চা করা হত। বিভিন্ন দেশে রশি টানা খেলার ক্লাব রয়েছে যাতে পুরুষ ও মহিলা উভয়েই অংশগ্রহণ করে। ১৯০০ সাল থেকে ১৯২০ সাল পর্যন্ত এই খেলাটি অলিম্পিক ক্রীড়ার অংশ ছিল যদিও পরে এটি অপসারণ করা হয়। অবশ্য এই খেলাটি বিশ্বক্রীড়ার অন্তর্ভুক্ত। টাগ অফ ওয়ার ইন্টারন্যাশনাল ফেডারেশন (সংক্ষেপে TWIF) জাতীয় দলগুলোর জন্য দ্বিবার্ষিকভাবে অভ্যন্তরীণ ও বহিরাঙ্গন উভয় প্রকারের প্রতিযোগিতার আয়োজন করার পাশাপাশি ক্লাব-দলগুলোর জন্যেও একই জাতীয় প্রতিযোগিতার আয়োজন করে থাকে। Tang dynasty Feng Yan: Notes of Feng, volume 6 διελκυστίνδα, Henry George Liddell, Robert Scott, A Greek-English Lexicon, on Perseus διέλκω, Henry George Liddell, Robert Scott, A Greek-English Lexicon, on Perseus ἕλκω, Henry George Liddell, Robert Scott, A Greek-English Lexicon, on Perseus Jaime Marie Layne, The Enculturative Function of Toys and Games in Ancient Greece and Rome, ProQuest, UMI Dissertation Publishing, 2011 Pollux, 9.112
সিস্টেম অব গভর্নমেন্ট আন্ডার দ্য হোলি প্রফেট

সিস্টেম অব গভর্নমেন্ট আন্ডার দ্য হোলি প্রফেট হলো সাইয়েদ আবুল আ'লা মওদুদী কর্তৃক রচিত একটি গ্রন্থ। গুগল বইয়ে System of Government under the Holy Prophet
টিপ্পানি

টিপ্পানি হল ঐতিহ্যবাহী লোক নৃত্যের একটি রূপ, এটি ভারতের গুজরাতের সৌরাষ্ট্রের চোরওয়াড় এবং বেরাবল অঞ্চল থেকে উদ্ভূত হয়েছিল। এটি ‘মাতলা নাচ’ বা ‘টিপ্পানি নৃত্য’ নামেও পরিচিত। এই নৃত্যরূপটি হোলি ও দিওয়ালি জাতীয় হিন্দু উৎসব বা গুজরাতি সম্প্রদায়ের বিবাহ অনুষ্ঠানের সময় অনুশীলন করা হয়। ভারতের সমসাময়িক সময়ে টিপ্পানি নৃত্যের একটি সম্মানিত অবস্থান রয়েছে। গুজরাতিরা তাদের পারিবারিক বিবাহ অনুষ্ঠানের অংশ হিসাবে এই নৃত্যটি সম্পাদন করে। এই নৃত্যরূপটি আমেরিকা যুক্তরাষ্ট্রের ভার্জিনিয়ার এশিয়ান আমেরিকান সোসাইটি দ্বারা পরিবেশিত হয়েছিল। এই নৃত্যের জন্য প্রয়োজনীয় টিপ্পানি প্রায় ১৭৫ সেন্টিমিটার দীর্ঘ দুটি কাঠি দিয়ে তৈরি। বিপরীতে সারিগুলিকে আরও শক্তিশালী করার জন্য এগুলি নীচের প্রান্তে গার্বো নামক একটি কাঠের বা লোহার বর্গের সাথে যুক্ত। প্রাচীনকালে ঘর বা মেঝের ভিত্তিতে চাপ দিয়ে চুন প্রবেশ করাতে এটি ব্যবহৃত হত। এই নাচের সূচনা হয়েছিল কোলি সম্প্রদায়ের মহিলা শ্রমিকদের মধ্যে। তারা পাথর ভাঙা এবং জমি সমতল করার সময় কাজের একঘেয়েমি এড়ানোর জন্য লোক সঙ্গীত গাইত। কাজকে আকর্ষণীয় করতে এবং তাদের ভারী কাজের বোঝা স্বচ্ছন্দ করতে তারা এই নৃত্যটি সম্পাদন করত। নৃত্যটি বিশেষভাবে মহিলারাই পরিবেশন করে। লোক গানের সঙ্গে সঙ্গে মহিলাদের দুটি বিপরীতে সারি মেঝেতে টিপ্পানি ঠুকে নৃত্য করে। তুরি এবং থালি (কাঁসার থালা) সংগীত তৈরি করতে ব্যবহৃত হয়। জাঞ্জ, [তাল (বাদ্যযন্ত্র)|[মঞ্জিরা]], তবলা, ঢোল এবং সানাই হল সংগীতের জন্য ব্যবহৃত প্রধান বাদ্যযন্ত্র। এটি উৎসব এবং বিবাহের সময় প্রদর্শিত হয়। একই তালে টিপ্পানি মাটিতে ঠুকে এবং গান গেয়ে নাচ শুরু হয় ধীরে লয়ে। ক্রমশ লয় দ্রুত হতে থাকে, নৃত্যশিল্পীরা পর্যায়ক্রমে টিপ্পানি দিয়ে মাটিতে আঘাত করে, এবং তারপরে নৃত্যভঙ্গিমা শুরু করে। নাচের সমাপ্তির দিকে, সমস্ত মহিলা সারিবদ্ধ হয়ে যায় এবং খুব দ্রুত সশব্দে মাটিতে আঘাত করে। নৃত্য রূপটির বিশেষ বৈশিষ্ট্য হল গতিময়তা এবং সুরের মূর্ছনায় গতিময় পদবিন্যাস ও টিপ্পানির ক্রমবর্ধমান চলন। "Tippani Dance - Gujarat"। সংগ্রহের তারিখ ১৪ ফেব্রুয়ারি ২০২১।  "Tippani Dance of Gujarat"। ৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২১।  Manorma Sharma (২০০৪)। Folk India: A Comprehensive Study of Indian Folk Music and Culture। Sundeep Prakashan। পৃষ্ঠা 253–265। আইএসবিএন 978-81-7574-136-2।  "Tippani Dance in India"। India9। ১ জানুয়ারি ২০১০। সংগ্রহের তারিখ ১২ জুন ২০১৬।  "Tippani Folk Dance in Gujarat"। Discovered India। সংগ্রহের তারিখ ১২ জুন ২০১৬।  Harkant Shukla (১৯৬৬)। Folk Dances of Gujarat। Directorate of Information and Tourism। পৃষ্ঠা 17–18।  Dances Of India। Har-Anand Publications Pvt. Limited। ১ আগস্ট ২০১০। পৃষ্ঠা 52। আইএসবিএন 978-81-241-1337-0।  Anjali H. Desai (২০০৭)। India Guide Gujarat। India Guide Publications। পৃষ্ঠা 44। আইএসবিএন 978-0-9789517-0-2।
সারওয়াত গিলানি

সারওয়াত গিলানি (জন্মঃ ১৯৮২) হচ্ছেন পাকিস্তানের একজন টেলিভিশন নাটক, চলচ্চিত্র এবং কণ্ঠ অভিনেত্রী। গিলানি তার চলচ্চিত্র কর্মজীবন 'জাওয়ানি ফির নাহি আনি' (২০১৫) চলচ্চিত্রের মাধ্যমে শুরু করেন; চলচ্চিত্রটিতে তিনি বসয় চৌধুরীর বিপরীত অভিনয় করেন। চলচ্চিত্রটিতে তিনি সারওয়াত গুল চরিত্রে অভিনয় করেন; চলচ্চিত্রটির দ্বিতীয় পর্ব জাওয়ানি ফির নাহি আনি ২-তেও তিনি অভিনয় করেন যেটি ২০১৮ সালে মুক্তি পায়। গিলানি ১৯৮২ সালের ডিসেম্বর মাসের ২২ তারিখ জন্মগ্রহণ করেছিলেন। জাতিগতভাবে সারওয়াত একজন পশতুন। ২০১৪ সালের আগস্ট মাসে সারওয়াত ফাহাদ মির্জা নামের একজন অভিনেতাকে বিয়ে করেন। "Mata-e-Jaan Hai Tu-A New Age Drama"। The Express Tribune। ১৩ মার্চ ২০১২। ৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৩।  "Theatre: 'Kiski Topi Kis Ke Sar' hits the stage tomorrow"। Dawn News। ৩০ সেপ্টেম্বর ২০১৫।  "Fahad and I were high school sweethearts: Sarwat Gilani"। The Express Tribune (ইংরেজি ভাষায়)। ৩০ অক্টোবর ২০১৮। সংগ্রহের তারিখ ২২ আগস্ট ২০২০।  "Tarang House Full"। International The New। ২১ মার্চ ২০১৩। ২৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২১।  Waqar, Sundar (৯ এপ্রিল ২০১৫)। "Pakistani short film 'Baat Cheet' goes to Cannes"। Express Tribune।  "Lux Style Awards 2016 nominations are out"। ARYNEWS (ইংরেজি ভাষায়)। ৩১ মে ২০১৬। সংগ্রহের তারিখ ১৮ জানুয়ারি ২০১৯।  "First Look Of Sharmeen Obaid Chinoy's Teen Bahadur Sequel Released"। ARY News।  Staff, Images (৮ নভেম্বর ২০১৭)। "What are Shaan, Humayun Saeed and Sarwat Gillani all doing in Turkey?"। Images (ইংরেজি ভাষায়)। সংগ্রহের তারিখ ১১ নভেম্বর ২০১৭।  ইন্টারনেট মুভি ডেটাবেজে সারওয়াত গিলানি (ইংরেজি)
ঘুঙুর

ঘুঙুর (ইংরেজি: Ghungroo) হল সুতোয় গাঁথা একপ্রকার পাতলা ও ছোট্ট ঝুমকার মালা। অনেক পাতলা ও হালকা ধাতবীয় ঝুমকা বা ঝুনঝুন দিয়ে ঘুঙুর তৈরি করা হয়। বাংলাদেশি, নেপালি ও ভারতীয় শাস্ত্ৰীয় নৃত্যের নৃত্যশিল্পীরা শরীরে বিশেষ করে পায়ের গোড়ালিতে ঘুঙুর পরে নৃত্য প্ৰদৰ্শন করে থাকে। ঘুঙুর দ্বারা উৎপাদিত শব্দ ঝুমকার ধাতব গঠন ও আকারের উপরে নিৰ্ভর করে, যার ফলে পৃথক ঘুঙুরের শব্দও যথেষ্ট পৃথক হয়। ভারতীয় শাস্ত্ৰীয় নৃত্যের মধ্যে ভরতনাট্যম, কত্থক, কুচিপুড়ি, মোহিনীঅট্টম, ওড়িশি ও অন্যান্য নৃত্য যেমন লাবনিতে ঘুঙুর পরা হয়। বাংলা ভাষায় ঘুঙুরকে ঘুঙ্গুর, ঘুঙ্গর ইত্যাদি নামেও ডাকা হয়। অসমীয়া ভাষায় এটিকে ঘুগুরা, টোরড়, ঘৰ্ঘরিকা, ঘাঘর, কিঙ্কিনী ইত্যাদি নামে ডাকা হয়। উত্তর ভারতে একে ঘুংগুরু বলা হয়। এটি তামিল ভাষায় চিলানগাই ও মালয়ালম ভাষায় চিলানকা বলে পরিচিত। নেপালের লোক-নৃত্যশিল্পীদের ব্যবহার করা ঘুঙুরকে চেপ বলা হয়। এতে ৯টি থেকে ২৭টি পাতলা ব্রোঞ্জের ঝুমকা থাকে যা প্ৰায় ২৩ সে.মি. লম্বা এবং ৭.৫ সে.মি. প্রস্থের কাপড়ে সেলাই করা থাকে। নেপালিরা গানের ধরন অনুসারে বিভিন্ন চেপ বাছাই করে থাকে। ঝুমকাগুলোকে তারা ঘুনগুরু (ঘুংগুরু) বলে থাকে। ঘনবাদ্যের অধীনে থাকা ঘুঙুর হচ্ছে পরম্পরাগত শাস্ত্ৰীয় নৃত্যের একটি অত্যাবশ্যকীয় উপাদান। এতে মূলত লয়বদ্ধতা ও বিশেষ মূর্চ্ছনার প্ৰয়োজন হয় না। এটি ধ্ৰুপদী নৃত্যশিল্পীদের মুখ্য অলংকার হওয়ার পাশাপাশি নৃত্যে অলঙ্করণ ও পরিধান সভ্যতার সাথেও জড়িত ছিল। তবে সামাজিক সীমাবদ্ধতার কারণে সাধারণ মহিলাদের দ্বারা ঘুঙুর ব্যবহার কিছুটা বাধাগ্রস্ত হয়েছিল। সময়ের সাথে সাথে ঘুঙুর নৃত্যশিল্পীদের ব্যবহার করা অলংকার হিসাবে চিত্ৰিত কবিতা, সাহিত্য ও চলচ্চিত্রে জগতে আপন অস্তিত্ব অৰ্জন করে নিয়েছে। ঘুঙুর বাদন হচ্ছে প্ৰখ্যাত একজন ভারতীয় শাস্ত্ৰীয় কত্থকনৃত্য প্ৰদৰ্শক ভি অনুরাধা সিং কর্তৃক বিকশিত একপ্রকার সংগীতশৈলী। তিনি ঝুমকাকে মুখ্য বাদ্যযন্ত্ৰ হিসাবে ব্যবহার করে শৈলীটি বিকশিত করেছিলেন ও বহু বিশুদ্ধ সংগীত উৎসবে তা প্ৰদৰ্শন করেছিলেন। ঘুঙুর বাদনে আনদ্ধ কলা হিসাবে কেবল পায়ের নড়াচড়া ও চলাচলের উপরে গুরুত্ব দেওয়া হয়। W. Hesse, Jr., Rayner (২০০৭)। Jewelrymaking Through History: An Encyclopedia। Greenwood Publishing Group। পৃষ্ঠা 8। আইএসবিএন 0-313-33507-9।  Kadel, Ram Prasad (২০০৭)। Musical Instruments of Nepal। Katmandu, Nepal: Nepali Folk Instrument Museum। পৃষ্ঠা 183, 289। আইএসবিএন 978-9994688302।  Kadel, Ram Prasad (২০০৬)। Haamra Lokbaajaaharu (translation with subtitle: Our Musical Instruments, ‘A course book for school children.’) (পিডিএফ) (Nepali ভাষায়)। The [Nepal] Ministry of Education, Curriculum Department of Nepal Government। উদ্ধৃতি শৈলী রক্ষণাবেক্ষণ: অচেনা ভাষা (link) "Articles - Classification of Indian Musical Instruments - by Chaitanya Kunte"। www.swarganga.org। সংগ্রহের তারিখ ২০২১-০১-১৬।  "Centre for Cultural Resources and Training (CCRT)"। ccrtindia.gov.in। সংগ্রহের তারিখ ২০২১-০১-১৬।
সরকারি রাঙ্গাবালী কলেজ

সরকারি রাঙ্গাবালী কলেজ বাংলাদেশের পটুয়াখালী জেলার রাঙ্গাবালী উপজেলার অন্তর্গত একটি সরকারি শিক্ষা প্রতিষ্ঠান। ১৯৯৮ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট প্রদান করে। কলেজটি ১৯৯৮ সালে উচ্চ মাধ্যমিক কলেজ হিসেবে প্রতিষ্ঠিত হয়। ১ আগস্ট ২০০৪ (2004-08-01) তারিখে কলেজটিকে প্রথম এমপিওভুক্ত করা হয়। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
লাবণী

লাবণী (মারাঠি: लावणी, ইংরেজি: Lavani) হল ভারতের মহারাষ্ট্র প্রদেশে প্রচলিত একপ্রকার জনপ্ৰিয় লোকসঙ্গীত ও নৃত্যের ধারা। এটি মূলত পারম্পরিক গান ও নৃত্যের একটি সংমিশ্ৰণ, যা বিশেষ করে ঢোলক নামক একটি বিশেষ বাদ্যের সাথে পরিবেশন করা হয়। লাবণী সাধারণত শক্তিশালী ছন্দের জন্য উল্লেখযোগ্য। মারাঠী লোক-থিয়েটারের বিকাশে এর যথেষ্ট অবদান রয়েছে। মহারাষ্ট্ৰ ও দক্ষিণ মধ্য প্ৰদেশে একদল নয়-গজ দীর্ঘ শাড়ি পরিহিতা নারী প্ৰদৰ্শনকারী এটি পরিবেশন করে। নৃত্যের গানগুলো দ্ৰুত লয়ে পরিবেশন করা হয়। একটি ঐতিহ্য অনুসারে, লাবণী শব্দটি লাবণ্য শব্দ থেকে উদ্ভূত হয়েছে যার অৰ্থ হচ্ছে সৌন্দৰ্য। অন্য একটি ঐতিহ্য অনুসারে এটি মারাঠি শব্দ লাবেনে থেকে উদ্ভূত হয়েছে। পরম্পরাগতভাবে, লোকনৃত্যের এই ধারাতে সমাজ, ধৰ্ম ও রাজনীতির মতো বিভিন্ন বিষয় নিয়ে আলোচনা করা হয়। লাবণীর গানগুলো সাধারণত অনুভূতি ও প্ৰেমমূলক হয় এবং সংলাপগুলো সামাজিক-রাজনৈতিক ভাবে তীব্ৰ হয়। মূলত, একে ক্লান্ত সৈন্যদের মনোরঞ্জন ও মনোবল বাড়ানোর জন্য ব্যবহার করা হয়েছিল। নৃত্যের সাথে গানগুলো সাধারণত কিছুটা অশ্লীল ও প্রেমমূলক হয়। লাবণী দুই প্ৰকারের, একটি হলো নিৰ্গুণী লাবণী (দাৰ্শনিক) এবং অপরটি হলো শৃঙ্গারি লাবণী (বিলাসী)। নিৰ্গুনী লাবণী ভক্তিমূলক সংগীতরূপে ভারতের মালব অঞ্চলে জনপ্ৰিয়। লাবণী দুটি পৃথক প্ৰদৰ্শনে বিকশিত হয়েছিল, যেমন- ফাডাচি লাবণী ও বৈঠকিচি লাবণী। লাবণী পরিবেশনকারী মহিলারা প্ৰায় ৯ গজ দৈৰ্ঘ্যের একটি শাড়ি পরিধান করে। তারা চুলে একটি খোপা বাঁধে ও বেশকিছু গহনা পরে যার ভিতরে আছে নেকলেস, কানের ফুল, ঝুমকা, কোমরপাট্টা, খারু ইত্যাদি। তারা সাধারণত কপালে গাঢ় লাল রঙা বড় টিপ লগায়। তারা পরনে থাকা শাড়িটিকে নাওয়ারি বলে ডেকে থাকে। শাড়িটি অন্যান্য প্রকারের শাড়ির তুলনায় অধিক আরামদায়ক হয়ে থাকে। Thielemann, Selina (২০০০)। The Music of South Asia। New Delhi: A. P. H. Publishing Corp.। পৃষ্ঠা 521। আইএসবিএন 978-81-7648-057-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Encyclopaedia Of Indian Literature (Volume Two) (Devraj To Jyoti), Volume 2 By Amaresh Datta,p 1304 Shirgaonkar, Varsha. "“Lavanyanmadhil Samajik Pratibimba”." Chaturang, Loksatta (1997). The Encyclopaedia Of Indian Literature (Volume Two) (Devraj To Jyoti), Volume 2 By Amaresh Datta, p 1304 Shirgaonkar, Varsha ""Glimpses of Jewellery in Lavanis" " Rasika-Bharati ( Prof.R.C. Parikh Commemorative Volume) (2005)
চিরায়ত বলবিজ্ঞানের ইতিহাস

এই নিবন্ধটি চিরায়ত বলবিজ্ঞানের ইতিহাস সম্পর্কিত। প্রাচীন গ্রীক দার্শনিক, বিশেষত এরিস্টটলই প্রথম প্রস্তাব করেছিলেন যে বিমূর্ত নীতি প্রকৃতিকে পরিচালনা করে। অ্যারিস্টটল তার অন দ্য হ্যাভেনস গ্রন্থে যুক্তি দিয়েছিলেন যে, পার্থিব বস্তুসমূহ তাদের "প্রাকৃতিক স্থানে" উত্থিত বা পতিত হয় এবং একটি তত্ত্ব হিসাবে সঠিকভাবে বলেছিল যে, কোনও বস্তুর পতনের গতি তার ওজনের সাথে সমানুপাতিক এবং মাধ্যমের ঘনত্বের সাথে ব্যস্তানুপাতিক। এরিস্টটল যুক্তি ও পর্যবেক্ষণে বিশ্বাসী হলেও পরীক্ষামূলক বৈজ্ঞানিক পদ্ধতি বিকশিত হয়েছিল আরও আঠারো শতাধিক বছর পর ফ্রান্সিস বেকনের হাতে যা তিনি ভাক্সেশন অব নেচার বলে অভিহিত করেছিলেন। এরিস্টটল প্রাকৃতিক গতি এবং জোর প্রয়োগের ফলে সৃষ্ট গতির মধ্যে পার্থক্য দেখেছিলেন এবং তিনি বিশ্বাস করতেন যে 'শূন্যস্থানে' স্থির বস্তু স্থির থাকবে এবং গতিশীল বস্তু সমগতিতে চলতে থাকবে। এভাবে বিবেচনা করলে, এরিস্টটলই সর্বপ্রথম জড়তার সূত্রের দিকে অগ্রসর হয়েছিলেন। তবে তিনি বিশ্বাস করেছিলেন যে শূন্যস্থানের উপস্থিতি অসম্ভব কারণ আশেপাশের বাতাস তাড়াতাড়ি তা পূরণ করতে ছুটে আসবে। তিনি আরও বিশ্বাস করতেন যে প্রয়োগকৃৎ বল অপসারণের পর কোনও বস্তুর অপ্রাকৃতিক দিকে যাওয়া বন্ধ হয়ে যাবে। পরবর্তীকালে এরিস্টটোলীয়রা ধনুক থেকে নিক্ষেপের পর কেন একটি তীর বায়ুতে উড়ে যেতে থাকে তার একটি বিশদ ব্যাখ্যা তৈরি করে। তারা প্রস্তাব দিয়েছিল যে ধনুক থেকে নিক্ষেপের মুহূর্তে তীর একটি শূন্যস্থান সৃষ্টি করে, যাতে বায়ু ছুটে যায় এবং পেছন থেকে তীরটিকে ধাক্কা দেয়। এরিস্টটলের বিশ্বাসগুলি স্বর্গের সুষম বৃত্তীয় গতির পরিপূর্ণতার বিষয়ে প্লেটোর শিক্ষার দ্বারা প্রভাবিত হয়েছিল। ফলস্বরূপ, তিনি একটি প্রাকৃতিক ব্যবস্থা সম্পর্কে কল্পনা করেছিলেন যাতে স্বর্গীয় গতিসমূহ অপরিহার্যভাবে নিখুঁত যা পরিবর্তনশীল উপাদানের পার্থিব জগতের বিপরীত। গ্যালিলিও পরে পর্যবেক্ষণ করেন যে, "বায়ুর বাঁধা দুইভাবে প্রদর্শিত হয়: প্রথমত, অধিক ঘনত্বের বস্তুর তুলনায় কম ঘনত্বের বস্তুর ক্ষেত্রে বৃহত্তর প্রতিবন্ধকতা সৃষ্টির মাধ্যমে, এবং দ্বিতীয়ত, একই বস্তু ধীর গতিতে থাকাকালে যে বাঁধা প্রদান করে দ্রুত গতিতে থাকাকালে তার থেকে বৃহত্তর বাঁধা প্রদানের মাধ্যমে"। বলবিজ্ঞান Rovelli, Carlo (২০১৫)। "Aristotle's Physics: A Physicist's Look"। Journal of the American Philosophical Association। 1 (1): 23–40। arXiv:1312.4057 । ডিওআই:10.1017/apa.2014.11।  Peter Pesic (মার্চ ১৯৯৯)। "Wrestling with Proteus: Francis Bacon and the "Torture" of Nature"। Isis। The University of Chicago Press on behalf of The History of Science Society। 90 (1): 81–94। জেস্টোর 237475। ডিওআই:10.1086/384242।  Aristotle: On the Heavens (de Caelo) book 13, section 295a Aristotle:Physics Book 4 On motion in a void Galileo Galilei, Dialogues Concerning Two New Sciences by Galileo Galilei. Translated from the Italian and Latin into English by Henry Crew and Alfonso de Salvio. With an Introduction by Antonio Favaro (New York: Macmillan, 1914). Chapter: The Motion of Projectiles